b'\n_START_ARTICLE_\nYhdysvaltain Grand Prix 2007\n_START_SECTION_\nKierrokset 1-24\n_START_PARAGRAPH_\nKoko viikonloppu Indianapolisissa oli aurinkoinen, kuten my\xc3\xb6s kilpailussa. Nelj\xc3\xa4nnest\xc3\xa4 ruudusta l\xc3\xa4htenytt\xc3\xa4 Kimi R\xc3\xa4ikk\xc3\xb6st\xc3\xa4 lukuun ottamatta kaikki muut k\xc3\xa4rkip\xc3\xa4\xc3\xa4n kuljettajat l\xc3\xa4htiv\xc3\xa4t pehmeill\xc3\xa4 renkailla itse kilpailuun. Kilpailun alkaessa Lewis Hamilton, Fernando Alonso ja Felipe Massa pitiv\xc3\xa4t l\xc3\xa4hd\xc3\xb6ss\xc3\xa4 sijat 1, 2 ja 3. Nick Heidfeld ja Heikki Kovalainen puolestaan nousivat l\xc3\xa4hd\xc3\xb6ss\xc3\xa4 ohi R\xc3\xa4ikk\xc3\xb6sen. Letkan keskivaiheilla tapahtui kolareita, kun sek\xc3\xa4 Ralf Schumacher, David Coulthard ett\xc3\xa4 Rubens Barrichello joutuivat keskeytt\xc3\xa4m\xc3\xa4\xc3\xa4n. Muun muassa Nick Heidfeld ja debyyttikilpailuuan ajanut Sebastian Vettel joutuivat ajamaan shikaanin suoraksi._NEWLINE_Toisella kierroksella Giancarlo Fisichella ajoi ulos py\xc3\xb6r\xc3\xa4ht\xc3\xa4en, mutta p\xc3\xa4\xc3\xa4si radalle palaten viimeisell\xc3\xa4 sijall\xc3\xa4. T\xc3\xa4ss\xc3\xa4 vaiheessa kuuden k\xc3\xa4rki pysyi muuttumattomana: Hamilton, Alonso, Massa, Heidfeld, Kovalainen, R\xc3\xa4ikk\xc3\xb6nen._NEWLINE_R\xc3\xa4ikk\xc3\xb6nen roikkui Kovalaisen per\xc3\xa4ss\xc3\xa4 aina esimm\xc3\xa4isiin varikkok\xc3\xa4ynteihin asti. Kierroksella 9 letkan per\xc3\xa4lle pudonnut Fisichella taisteli sijasta 16 Jenson Buttonin kanssa, rengas rengasta vasten. Button n\xc3\xa4ytti pit\xc3\xa4v\xc3\xa4n sijoituksensa, mutta Fisichella nousi lopulta ohitse. Kaksi kierrosta my\xc3\xb6hemmin Alexander Wurz ja Vitantonio Liuzzi k\xc3\xa4viv\xc3\xa4t l\xc3\xa4hes vastaavaa taistelua, mutta edell\xc3\xa4 ollut Liuzzi piti sijoituksensa._NEWLINE_Kierroksella 13 Takuma Sat\xc5\x8d yritti ohi Adrian Sutilista. Japanilainen p\xc3\xa4\xc3\xa4si lopulta ohi, mutta ajautui hiekalle ja joutui keskeytt\xc3\xa4m\xc3\xa4\xc3\xa4n. Tilanne jatkui k\xc3\xa4rjess\xc3\xa4 samanlaisena: Hamilton, Alonso, Massa, Heidfeld, Kovalainen, R\xc3\xa4ikk\xc3\xb6nen._NEWLINE_Kierroksella 20 nelj\xc3\xa4nten\xc3\xa4 ollut Heidfeld ajoi reilusti leve\xc3\xa4ksi, jolloin Kovalainen p\xc3\xa4\xc3\xa4si kuittaamaan, mutta R\xc3\xa4ikk\xc3\xb6nen j\xc3\xa4i taakse. Seuraavalla kierroksella Hamilton tuli tekem\xc3\xa4\xc3\xa4n ensimm\xc3\xa4inen varikkopys\xc3\xa4hdyksens\xc3\xa4, samoin kuin Massa ja Heidfeld. Alonso nousi kilpailun johtoon, mutta h\xc3\xa4nell\xc3\xa4 oli pys\xc3\xa4hdys tekem\xc3\xa4tt\xc3\xa4. Alonso tuli kuitenkin jo seuraavalla kierroksella varikolle. Kovalainen nousi kilpailun johtoon, ensimm\xc3\xa4ist\xc3\xa4 kertaa urallaan. R\xc3\xa4ikk\xc3\xb6sen t\xc3\xa4ydennetty\xc3\xa4 toista sijaa, oli kaksoisjohto suomalaisten ensimm\xc3\xa4inen sitten vuoden 1999. Alonso putosi viidenneksi, mutta ohitti Jarno Trullin ja nousi nelj\xc3\xa4nneksi. Hamilton oli kolmantena._NEWLINE_R\xc3\xa4ikk\xc3\xb6nen tuli tekem\xc3\xa4\xc3\xa4n ensimm\xc3\xa4isen pys\xc3\xa4hdyksens\xc3\xa4 kierroksella 24. Sill\xc3\xa4 aikaa taakse pudonnut Fisichella oli noussut jo 12:nneksi. R\xc3\xa4ikk\xc3\xb6nen palasi radalle sijalla 9.\n_START_SECTION_\nKierrokset 25-48\n_START_PARAGRAPH_\nKovalainen tuli tekem\xc3\xa4\xc3\xa4n k\xc3\xa4rkipaikalta ensimm\xc3\xa4isen pys\xc3\xa4hdyksens\xc3\xa4 kierroksella 27 R\xc3\xa4ikk\xc3\xb6nen oli juuri sill\xc3\xa4 hetkell\xc3\xa4 ohittamassa edell\xc3\xa4\xc3\xa4n ollutta Heidfeldi\xc3\xa4, ja molemmat p\xc3\xa4\xc3\xa4siv\xc3\xa4t Kovalaisen edelle juuri ja juuri t\xc3\xa4m\xc3\xa4n tultua varikolta. Heidfeldin kierrosajat olivat koko ajan hitaita, kuten my\xc3\xb6s johdossa olleen Hamiltonin, jota toisena ollut Alonso ajoi koko ajan takaa._NEWLINE_Kierroksella 31 Trulli ja Mark Webber tulivat ainoaan varikkopys\xc3\xa4hdykseens\xc3\xa4. Tilanne palasi l\xc3\xa4hes ennalleen._NEWLINE_Kierroksella 37 R\xc3\xa4ikk\xc3\xb6nen ajoi koko kilpailun nopeimpana kuljettajana, l\xc3\xa4hestyen koko ajan edell\xc3\xa4\xc3\xa4n ollutta tallikaveri Massaa. Hamilton ja Alonso jatkoivat taisteluaan k\xc3\xa4rjess\xc3\xa4. Alonso ehti tulla kierroksella 38 jo rinnalle, mutta ei p\xc3\xa4\xc3\xa4ssyt ohi._NEWLINE_Kierroksella 40 Rosberg tuli ainoaan varikkopys\xc3\xa4hdykseens\xc3\xa4. Bensaletku juuttui kuitenkin harmittavasti Rosbergin Williamsiin vieden aikaa muutaman sekunnin verran. Kierroksella 41 viimeisen\xc3\xa4 kilpailussa ajanut Christijan Albers ajoi viel\xc3\xa4 leve\xc3\xa4ksi. R\xc3\xa4ikk\xc3\xb6nen ajoi Massaa edelleen takaa. Kierroksella 43. ero brasilialaiseen oli en\xc3\xa4\xc3\xa4 4,2 sekuntia. Wurz ja Button tulivat kierroksella 44 ainoaan varikkopys\xc3\xa4hdykseens\xc3\xa4. Massan ja R\xc3\xa4ikk\xc3\xb6sen ero oli en\xc3\xa4\xc3\xa4 3,5 sekuntia._NEWLINE_Kierroksella 47 Hamilton jatkoi edelleen j\xc3\xa4rjess\xc3\xa4 ja Alonso toisena. Samalla kierroksella Kovalainen tuli toiseen pys\xc3\xa4hdykseens\xc3\xa4 sijalta 6 ja palasi radalle sijalla 9. Kierrosta my\xc3\xb6hemmin Heidfeld tuli toiselle pys\xc3\xa4hdykselleen sijalta 5 ja palasi radalle 7:ten\xc3\xa4.\n_START_SECTION_\nKierrokset 49-73\n_START_PARAGRAPH_\nKierroksella 50 Alonso tuli varikolle sijalta 2. ja palasi radalle sijalla 4. Hamilton tuli my\xc3\xb6s johtopaikalta varikolle seuraavalla kierroksella pudoten sijalle 3. R\xc3\xa4ikk\xc3\xb6nen tuli my\xc3\xb6s samalla kierroksella varikolle sijalta 3 ja putosi sijalle 4. Massan k\xc3\xa4yty\xc3\xa4 seuraavalla kierroksella my\xc3\xb6s varikolla palasi h\xc3\xa4n radalle R\xc3\xa4ikk\xc3\xb6sen edelle._NEWLINE_Kierroksilla 55-56 Heidfeldin BMW aliohjasi pahasti, jolloin takana olleet Kovalainen ja Rosberg p\xc3\xa4\xc3\xa4siv\xc3\xa4t ohitse. J\xc3\xa4lkimm\xc3\xa4isell\xc3\xa4 kierroksella h\xc3\xa4nen kilpailunsa p\xc3\xa4\xc3\xa4tyi radan varteen ja tuloksena keskeytys. Samalla R\xc3\xa4ikk\xc3\xb6nen oli saavuttanut Massan t\xc3\xa4ysin, kun taempana Rosberg p\xc3\xa4\xc3\xa4si ohi Trullista._NEWLINE_Kierroksella 59 Webber tuli toiselle pys\xc3\xa4hdykselleen sijalta 5. Palattuaan varikolle Webber joutui heti Trullin ohittamaksi. Tilanne oli seuraavanlainen: Hamilton, Alonso, Massa, R\xc3\xa4ikk\xc3\xb6nen, Kovalainen, Rosberg._NEWLINE_Takana k\xc3\xa4ytiin taisteluja mm. Trulli ja Webber sek\xc3\xa4 Button ja Davidson. Trulli onnistui pit\xc3\xa4m\xc3\xa4\xc3\xa4n paikkansa, mutta Davidson ohitti Buttonin. Kierroksella 69 Rosbergin hyv\xc3\xa4lt\xc3\xa4 n\xc3\xa4ytt\xc3\xa4nyt kilpailu sai huonon lopun moottoririkon muodossa. Auto sammui lopullisesti varikkosuoran p\xc3\xa4\xc3\xa4h\xc3\xa4n. My\xc3\xb6s Liuzzi joutui keskeytt\xc3\xa4m\xc3\xa4\xc3\xa4n samalla kierroksella, mutta sai pys\xc3\xa4k\xc3\xb6ity\xc3\xa4 autonsa varikolle._NEWLINE_Tilanteet eiv\xc3\xa4t muuttuneet. Alonso ei p\xc3\xa4\xc3\xa4ssyt ohi Hamiltonista eik\xc3\xa4 R\xc3\xa4ikk\xc3\xb6nen Massasta. Hamilton ajoi toiseen per\xc3\xa4kk\xc3\xa4iseen voittoon. Palkintokorokkeella h\xc3\xa4nelle tekiv\xc3\xa4t seuraa Alonso ja Massa. R\xc3\xa4ikk\xc3\xb6nen, Kovalainen, Trulli, Webber ja Vettel nappasivat loput pistesijat.'